open-index/open-wikipedia-markdown huggingface dataset:
Úniková rýchlosť

**Úniková rýchlosť** alebo **2. kozmická rýchlosť** je najnižšia rýchlosť, ktorou sa teleso zanedbateľne malej hmotnosti v danej výške pohybuje po parabolickej dráhe okolo centrálneho telesa. Je to teda najnižšia možná rýchlosť, pri ktorej teleso môže definitívne opustiť sféru gravitačného vplyvu planéty.

Veľkosť únikovej rýchlosti v_u závisí od gravitačného parametra centrálneho telesa \mu  a na výške dráhy nad povrchom h  podľa vzťahu

:v_u = \sqrt \frac{ 2\mu }{(R+h)}= \sqrt{\frac{2GM}{r}} = \sqrt{\frac{2\mu}{r}} = \sqrt{2gr\,}

Kde R je polomer planéty, r je vzdialenosť ťažísk telies, G je gravitačná konštanta (kappa), M je hmotnosť planéty a g je sila pôsobenia gravitácie na danom mieste. Zo vzorca je zrejmé, že úniková rýchlosť s výškou klesá. V tabuľke vpravo sú uvedené hodnoty únikovej rýchlosti pre rôzne výšky dráh v gravitačnom poli Zeme, v nasledujúcej tabuľke potom únikové rýchlosti prepočítané na povrch (resp. hornú hranicu mrakov) pre jednotlivé planéty Slnečnej sústavy.
Druhá kozmická rýchlosť je 1,41 násobok, (presne : \sqrt{2\,} násobok) prvej kozmickej rýchlosti 

## Pozri aj
* prvá kozmická rýchlosť
* tretia kozmická rýchlosť

## Referencie


Kategória:Gravitácia
Kategória:Nebeská mechanika
Kategória:Kozmonautika
Kategória:Rýchlosť
Kruhová rýchlosť

**Kruhová rýchlosť** je rýchlosť, ktorou sa pohybuje po kruhovej dráhe okolo centrálneho telesa v danej výške teleso zanedbateľne malej hmotnosti.

Veľkosť kruhovej rýchlosti v_k závisí na hmotnosti *M* (respektíve gravitačnom parametri \mu ) centrálneho telesa a na polomere kruhovej dráhy r  podľa vzťahu

:v_k = \sqrt \frac{ G M }{(R_z + h)} = \sqrt \frac{\mu}{(R_z + h)},

kde G je gravitačná konštanta, R_z je polomer Zeme a h je výška nad povrchom.

Kruhová rýchlosť teda klesá nepriamo úmerne s odmocninou vzdialenosti. V tabuľke vpravo sú uvedené hodnoty kruhovej rýchlosti pre rôzne výšky kruhových dráh v gravitačnom poli Zeme, v nasledujúcej tabuľke kruhové rýchlosti prepočítané na povrch (resp. pri plynových obroch hornú hranicu mrakov – označené hviezdičkou) u ostatných planét Slnečnej sústavy.

## Prvá kozmická rýchlosť
Prvá kozmická rýchlosť je rovná kruhovej rýchlosti tesne nad povrchom zdroja gravitačného poľa. Je teda definovaná ako rýchlosť, ktorú musíme dodať telesu malej/zanedbateľnej hmotnosti tesne nad povrchom zdroja gravitačného poľa, aby okolo neho začala vykonávať rovnomerný pohyb po kružnici.

Platí teda:
v_k = \sqrt \frac{G M}{R_z}

## Pozri aj

* druhá kozmická rýchlosť
* tretia kozmická rýchlosť

Kategória:Gravitácia
Kategória:Nebeská mechanika
Kategória:Kozmonautika
Kategória:Rýchlosť
K-Meleon

**K-Meleon** je webový prehliadač založený na engine Gecko od Mozilla Foundation. Jeho cieľom je poskytnúť odľahčený webový prehliadač pre Microsoft Windows. Podobne ako Galeon alebo Epiphany na Linuxe používa grafické prostriedky hostiteľského operačného systému namiesto XUL. Vďaka tomu má prehliadač menšie hardvérové nároky ako napríklad Mozilla Firefox.

Prehliadač je vyvíjaný od roku 2000 a šírený pod licenciou GPL.

## Iné projekty

## Externé odkazy
* Domovská stránka projektu 
* Oficiálne fórum
* Projektová stránka na SourceForge

Kategória:Mozilla
Kategória:Webové prehliadače
Kategória:Projekty SourceForge
Easy Mind System

**Easy Mind System** (používa sa skratka EMS) je systém kódov slúžiaci na označovanie mačiek podľa exteriérových znakov. Jeho základnou vlastnosťou je jednoduchosť. EMS platí od 1. januára 1991 pre uznané plemená mačiek FIFe. Každé plemeno má presne vymedzené kombinácie prípustných exteriérových znakov. Každý jedinec má svoje označenie v EMS kóde. 

## Štruktúra kódu

## Kódy plemien

## Kódy sfarbenia srsti

## Kódy exteriérových znakov

## Príklady

## Zdroj
* česká stránka
* FIFe (po anglicky)
* slovenská stránka

Kategória:Plemená mačiek
Dichlórdifenyltrichlóretán

thumb|200px|vzorec DDT
**DDT**, čiže **dichlórdifenyltrichlóretán** alebo **1,1,1-trichloro-2,2-bis(4-chlorofenyl)etán** alebo **(ClC<sub>6</sub>H<sub>4</sub>)<sub>2</sub>CH(CCl<sub>3</sub>)**, je jeden z najstarších a najznámejších insekticídov. Pre negatívne vedľajšie účinky a fakt, že sa kumuluje v organizme a prostredí, postupne od 70. rokov 20. storočia dochádza k zákazu jeho používania. DDT takmer spôsobil vyhynutie sokola sťahovavého.

## História
thumb|200px|Rozprašovanie DDT v USA roku 1958 na brehu jazera
DDT bolo prvýkrát syntetizované už v roku 1874 Othmarom Zeidlerom. Jeho insekticídne účinky však objavil až švajčiarsky chemik Paul Hermann Müller v roku 1939. Od druhej svetovej vojny bolo DDT hromadne používané ako prípravok proti škodlivému hmyzu v poľnohospodárstve, ale predovšetkým na likvidáciu komárov a moskytov v tropických krajinách.

V prírode sa pretvára na ďalšie deriváty, ako DDE a DDA.

## Účinok na človeka
Pri akútnom zasiahnutí pôsobí na centrálnu nervovú sústavu, vyvoláva kŕče a končí obrnou dýchania. Akútna inhalácia spôsobuje bronchitídu, pri chronickej otrave sa prejavujú zmeny krvného obrazu. DDT sa dobre rozpúšťa v tukoch.

U DDT neboli karcinogenita a mutagenita priamo preukázané. Štúdie však naznačujú, že môže zvyšovať pravdepodobnosť rakoviny.

V roku 2000 bola uverejnená štúdia preukazujúca, že rozpadový produkt DDT pôsobí ako endokrinný disruptor narúšajúci funkciu androgénov. U laboratórnych potkanov preukázal inhibíciu väzby hormónov na tzv. androgénny receptor. V roku 2005 časopis Environmental Health Perspectives informoval o zvýšení výskytu tzv. intersexuálnych žiab v dôsledku používania DDT. V roku 2006 priniesol Journal of Andrology štúdiu o znížení pohyblivosti spermií a zvýšení výskytu defektných spermií u mužov v závislosti na hladine metabolitov DDT v krvi.

## Regulácia
Medzinárodne je regulovaný Štokholmským dohovorom o perzistentných organických látkach od roku 2004. Výroba a používanie DDT sú vo väčšine krajín sveta zakázané, iba v niektorých afrických a ázijských krajinách sa DDT stále používa ako prostriedok boja proti malárii.

## Referencie

## Iné projekty

## Externé odkazy

* DDT na stránke US EPA  
* DDT  na stránke českého Integrovaného registre znečistenia 
* americká Agency for Toxic Substances and Disease Registry o DDT, DDE a DDD   

Kategória:Insekticídy
Kategória:Karcinogény IARC skupiny 2B
Kategória:Endokrinné disruptory
Kategória:Organochloridy
Kategória:Chlórbenzénové deriváty
Vulgáta

thumb
**Vulgáta** je všeobecne rozšírený latinský preklad Biblie, ktorý bol ako jediný platný v rímskokatolíckej cirkvi. Tridentským koncilom bol uznaný ako rovnocenný so základným textom. 

Z poverenia pápeža Damaza začal s prekladom učený cirkevný otec Hieronymus, preklad však pravdepodobne dokončili iní prekladatelia. Hieronymus použil preklad bežne používaný latinsky hovoriacimi kresťanmi, tzv. Vetus Latina (znamená „starý latinský“), nazývaný aj Itala, ktorý vznikol už v 2. a začiatkom 3. storočia. Vulgáta dosiahla všeobecné uznanie až v čase Gregora Veľkého.

## Iné projekty

## Externé odkazy
*  Klementínska Vulgáta 
* Stuttgartské vydanie Vulgáty
* Stuttgartské vydanie Vulgáty s galikánským žaltárom a úplnou knihou Daniel
* Nová Vulgáta

Kategória:Biblia
Kategória:Preklady Biblie
Eric Berne

**Eric Berne**, rodený **Eric Lennard Bernstein** (* 10. máj 1910, Montreal, Quebec, Kanada – † 15. júl 1970, Carmel-by-the-Sea, Kalifornia, USA), bol americký psychiater a psychológ, vytvoril vlastnú psychologickú teóriu a terapiu s názvom transakčná analýza. 

Narodil sa v Kanade ako Eric Lennard Bernstein ale neskôr sa vysťahoval do USA a v roku 1938 získal americké občianstvo. V roku 1943 si zmenil meno na Eric Berne.

## Knihy
* *The mind in action.* Simon & Schuster, New York 1947
* *A Layman’s Guide to Psychiatry and Psychoanalysis.* Grove Press, New York 1957 (starke Überarbeitung von *The mind in action*)
* *Transactional Analysis in Psychotherapy: A Systematic Individual and Social Psychiatry.* Grove Press, New York 1961
* *The Structure and Dynamics of Organizations and Groups.* Grove Press, New York 1963
* *Games People Play: The Psychology of Human Relationship.* Grove Press, New York 1964
* *Principles of Group Treatment.* Oxford University Press, New York 1966
* *Sex in Human Loving.* Simon & Schuster, New York 1970, ISBN 0-671-20771-7
* *What Do You Say After You Say Hello?* Grove Press, New York 1972, ISBN 0-394-47995-5
* *Intuition and Ego States: The Origins of Transactional Analysis. A Series of Papers.* Ta Press, San Francisco 1977, ISBN 0-89489-001-8

## Externé odkazy
* Eric Bernes 

Kategória:Psychológovia USA
Kategória:Osobnosti z Montrealu
Septuaginta

**Septuaginta** (z lat. „sedemdesiat“, skratka *LXX*) je grécky preklad Starého zákona z hebrejčiny. Vznikol v 3. – 1. stor. pred Kr. v prostredí helénskej židovskej diaspóry. Používala ho aj vznikajúca kresťanská cirkev: „práve Septuaginta, t. j. grécka a nie hebrejská verzia Písma, bola ‚Bibliou‘ raného kresťanstva“.

Vznikol podľa legendy na ostrove Faros pri Alexandrii, kde ho napísalo 70/72 židovských učencov za 72 dní (odtiaľ názov Septuaginta). Na preklade sa pracovalo pravdepodobne už za Ptolemaia II. Filadelfa (vládol 285-246 pred Kr.), dokončený však bol až neskôr (275-130 pred Kr.). Nepravidelnosti v štýle a hodnote prekladu nám umožňujú rozpoznať mnohých prekladateľov. Túto legendu o vzniku kritizoval sv. Hieronym, ktorý ju označil za čiastočný výmysel.

Oproti palestínskemu kánonu obsahuje aj deuterokánonické knihy.

## Referencie

## Ďalšia literatúra
* 
* 
* 

## Pozri aj
* Hexapla

## Iné projekty

Kategória:Biblia
Anna Freudová

**Anna Freudová** (* 3. december 1895, Viedeň, Rakúsko-Uhorsko – † 9. október 1982, Londýn, Spojené kráľovstvo) bola britská psychoanalytička rakúskeho pôvodu, dcéra známeho Sigmunda Freuda.

Bola zakladateľkou detskej psychoanalýzy, pôsobila ako výkonná členka výboru Viedenského psychoanalytického inštitútu. Popísala psychický mechanizmus identifikácie dieťaťa s agresorom.

## Publikácie
* *Já a obranné mechanizmy*

## Iné projekty

Kategória:Rakúski psychológovia
Kategória:Sigmund Freud
Kategória:Osobnosti z Viedne
Kategória:Držitelia čestných doktorátov Viedenskej univerzity
Arthur Janov

**Arthur Janov** (21. august 1924, Los Angeles, Kalifornia, USA – † 1. október 2017, Malibu, Kalifornia, USA ) bol americký psychológ a psychoterapeut. Bol autorom knihy *The Primal Scream* (1970).

## Referencie

Kategória:Psychológovia USA
Kategória:Absolventi University of California, Los Angeles
Kategória:Osobnosti z Los Angeles
Burrhus Frederic Skinner

**Burrhus Frederic Skinner** (* 20. marec 1904, Susquehanna, Pensylvánia, USA – † 18. august 1990, Cambridge, Massachusetts, USA) bol americký psychológ a sociálny filozof.. 

Bol prívržencom neobehaviorizmu. Zaoberal sa otázkami programového učenia.

## Dielo
* *The behavior of organisms* – 1938
* *Walden two* – 1948
* *Science and human behavior* – 1953
* *Verbal behavior*– 1957
* *Cumulative record* – 1961
* *The technology of teaching* – 1968
* *Contingencies of reinforcement* – 1969
* *Beyond freedom and dignity* – 1971
* *About behaviorism* – 1974
* *Particular of my life* – 1976

## Referencie


## Iné projekty

## Zdroj

Kategória:Psychológovia USA
Kategória:Osobnosti z Pensylvánie
Kategória:Autori náučnej literatúry USA
Kategória:Úmrtia na leukémiu
Štrkovec

**Štrkovec** môže byť:
* obec v okrese Rimavská Sobota, pozri Štrkovec (okres Rimavská Sobota)
* mestská časť Partizánskeho, pozri Štrkovec (Partizánske)
* časť obce Šoporňa, pozri Štrkovec (Šoporňa)
* sídlisko v mestskej časti Bratislava-Ružinov, pozri Štrkovec (sídlisko)
* ľudový názov pre Štrkovecké jazero v mestskej časti Bratislava-Ružinov, pozri Štrkovecké jazero
Biochémia

**Biochémia** je interdisciplinárna veda, ktorá skúma chemické látky a chemické deje v živých organizmoch. Je hraničným odborom medzi biológiou a chémiou, prelína sa s molekulárnou biológiou, genetikou, organickou chémiou a fyzikálnou chémiou.

## Rozdelenie
### Základná biochémia
* statická biochémia – zaoberá sa klasifikáciou a popisom chemických látok prítomných v živých systémoch
* dynamická biochémia – skúma procesy v živých systémoch, premenu látok (metabolizmus) a jednotlivé biochemické dráhy
* funkčná biochémia – skúma procesy a ich vzťahy v súvislosti s ich biologickou funkciou, lokalizáciou v organelách a v orgánoch tela
Okrem toho sa špeciálne odvetvia zaoberajú určitou oblasťou skúmania, napríklad
* enzymológia
* membranológia

### Aplikovaná biochémia
* lekárska biochémia
** patologická biochémia (patobiochémia)
* potravinárska biochémia
* priemyselná (preparačná) biochémia

## Biomolekuly

Biochémia popisuje, triedi a skúma nasledovné skupiny chemických zlúčenín (biomolekúl) prítomných v živých organizmoch a ich premenu:

### Primárne metabolity
Primárne metabolity sa nachádzajú vo všetkých, alebo aspoň vo väčšine živých organizmov. Majú buď stavebnú (štruktúrnu) funkciu alebo súvisia s prijímaním a výdajom energie a reprodukciou.

* sacharidy a polysacharidy
* aminokyseliny a bielkoviny
* lipidy
* nukleotidy a nukleové kyseliny

### Sekundárne metabolity
Sekundárne metabolity sa nachádzajú len v niektorých typoch buniek alebo organizmov. Majú špecializovanú úlohu, najčastejšie charakteristickú pre daný typ organizmu. Sú to napríklad:

* alkaloidy
* antibiotiká
* hormóny
* vitamíny
* biologické pigmenty
Planetárna sonda

**Planetárna sonda** je kozmická sonda, ktorej hlavnou úlohou je prieskum pevných telies slnečnej sústavy, najmä planét, ich satelitov (mesiacov) a planétok a ich bezprostredného okolia. Za týmto účelom je vybavená súborom vedeckých prístrojov, medzi ktoré patria najmä:
* kamery pre topografické snímkovanie povrchu skúmaných objektov s cieľom vyhotovenia topografických máp;
* kamery pre multispektrálne snímkovanie povrchu skúmaných objektov s cieľom zistenia ich horninového zloženia;
* spektrometre resp. spektrofotometre pre chemickú analýzu povrchu, oblakov a atmosféry objektu;
* magnetometre pre štúdium magnetických polí v okolí skúmaných objektov;
* analyzátory plazmy pre jej štúdium v magnetosfére objektu, resp. interakcie skúmaného objektu so slnečným vetrom;
* rádiolokátory pre štúdium štruktúry a chemického zloženia povrchu skúmaného objektu;
* laserové príp. rádiolokačné výškomery pre určenie výškového profilu terénu povrchu skúmaného objektu;
* rádiový systém pre presné dopplerovské stanovenie dráhy na určenie presných charakteristík gravitačného poľa skúmaných objektov;

Pretože planetárne sondy počas preletu k svojmu hlavnému cieľu putujú medziplanetárnym priestorom, plnia aj funkcie medziplanetárnych interplanetárnych sond a nesú za týmto účelom potrebné vedecké vybavenie.

## Prehľad doteraz vypustených planetárnych sond

;Poznámky
# V zozname sú uvedené všetky známe pokusy o vypustenie planetárnych sond do 26. novembra 2011
# V stĺpci „COSPAR“ je uvedené medzinárodné označenie umelého kozmického telesa, pokiaľ sa dostalo aspoň na obežnú dráhu okolo Zeme.
# Pokiaľ bol cieľom letu aj iný ako planetárny objekt (napr. kométa), sú tieto objekty uvedené v zátvorke.
# V stĺpci „Výsledok“ je kódom vyjadrená dosiahnutá miera realizácie plánovaných cieľov: *H* – žiadny z cieľov misie nebol dosiahnutý pre haváriu nosnej rakety; *N* – žiadny z cieľov misie nebol splnený pre zlyhanie sondy počas medziplanetárneho letu alebo pre chybnú dráhu; *C* – cieľ misie boli splnené iba čiastočne; – *U* – všetky, alebo aspoň hlavné ciele misie boli splnené; *?* – misia dosiaľ prebieha, hodnotenie úspešnosti nie je možné.

## Pozri aj

* História prieskumu vesmíru


Kategória:Kozmické sondy
Kategória:Prieskum vesmíru
Pavol Rybár

**Pavol Rybár** (* 12. október 1971, Skalica) je bývalý slovenský reprezentant v ľadovom hokeji.

## Klubový hokej
Pavol Rybár je brankár. Od sezóny 2000/01 chytal za HC Slovan Bratislava v slovenskej hokejovej extralige (SHE). So Slovanom získal trikrát titul majstra Slovenska a to v sezónach 2001/02, 2002/03 a 2004/05. Nosil dres s číslom 29. Otec Patrika Rybára.

### Klubová štatistika

## Reprezentácia
Pavol Rybár reprezentoval Slovensko na majstrovstvách sveta v roku 2000 (striebro), 2001 a 2003 (bronz) a ZOH 1998 v Nagane a ZOH 2002 v Salt Lake City. Nosil reprezentačný dres číslo 29.

### Štatistika na MS

## Iné projekty

## Externé odkazy
* 
* Pavol Rybár na stránke HC Slovan Bratislava 
* Pavol Rybár na eliteprospects.com

Kategória:Slovenskí hokejisti
Kategória:Slovenskí hokejoví brankári
Kategória:Slovenskí olympionici
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky
Apple I

thumb|Logo

**Apple I** bol jeden z prvých osobných počítačov a prvý produkt firmy Apple.

Počítač Apple I bol vyrobený Stephenom Wozniakom, pôvodne pre osobnú potrebu. Wozniakov kamarát Steve Jobs prišiel s myšlienkou počítač predať. Podarilo sa mu zabezpečiť odbyt 50 kusov, a tak sa Apple I stal prvým výrobkom spoločnosti Apple Computer v apríli 1976. Cena počítača bola stanovená na 666,66 dolárov. Na rozdiel od počítačov iných nadšencov tej doby, ktoré sa zvykli predávať ako stavebnica, Apple I sa predával zmontovaný vcelku s matičnou doskou obsahujúcou asi 30 čipov. Užívateľ si však v každom prípade musel zadovážiť ešte počítačovú skrinku, zdroj napájania, klávesnicu a monitor, aby bol počítač funkčný. Neskôr sa za 75 dolárov predával aj rozhranie pre kazetový magnetofón ako pamäťové médium.

Charakteristickou vlastnosťou Apple I bola práve možnosť použitia klávesnice a monitora. Konkurenčné výrobky ako Atair 8800 mali zvyčajne na prednom paneli prepínače a používali LED diódy pre výstup. Takéto počítače museli byť vybavené rozširujúcimi hardvérovými prvkami, aby mohli byť pripojené ku klávesniciam a monitorom. Možnosť priamo používať toto príslušenstvo bola inovatívna napriek tomu, že počítač ešte nedokázal pracovať s grafikou a zvukom.

Apple I sa prestal vyrábať v marci 1977, a v decembri bol nahradený počítačom Apple II.

V roku 2005 sa vie ešte o 30 až 50 existujúcich Apple I, ktoré sú dnes už zberateľským artiklom. Podľa neoverených správ bol jeden Apple I predaný na aukcii v roku 1999 za 50-tisíc dolárov, typickou dnešnou cenou za tento počítač je však 14- až 16-tisíc. Klon s kompatibilným softvérom z moderných komponentov bol vyrobený v limitovanej sérii v roku 2003 a predával sa za 200 dolárov.

## Špecifikácia
* CPU: MOS Technology 6502 na približne 1 MHz
* RAM: štandardne 4 KB, rozšíriteľné na 8 KB na doske, prípadne až do 48 KB použitím rozširovacích kárt (od iných výrobcov)
* Grafika: 40x24 znakov s hardvérovo implementovaným rolovaním

## Iné projekty
.

## Externé odkazy
* Klub vlastníkov Apple I (v angličtine) 
* Prehistória Macintoshov: Apple I (v angličtine)

Kategória:Hardvér firmy Apple
Kategória:Domáce počítače
Polárna dráha

thumb|Animácia družice na polárnej dráhe (video)
**Polárna dráha** je taká obežná dráha prirodzeného alebo umelého kozmického telesa okolo iného prirodzeného kozmického telesa (planéty, hviezdy, ...), ktorej rovina je kolmá k základnej rovine súradnicovej sústavy (rovine rovníka planéty). Teleso pri svojom pohybe teda prelietava cez póly planéty. Ak sa pohybuje teleso po obežnej dráhe okolo Slnka, tak za polárnu dráhu sa považuje taká dráha, ktorej rovina je kolmá na rovinu ekliptiky. Sklon dráhy *i* (inklinácia) k základnej rovine je pri polárnych dráhach 90°. Dráhy so sklonom menším ako 90° sa nazývajú prográdne dráhy, so sklonom väčším ako 90° sa nazývajú retrográdne dráhy.

## Pozri aj

* rovníková dráha
* prográdna dráha
* retrográdna dráha

Kategória:Obežné dráhy
Časticový horizont

**Časticový horizont** v kozmológii je vzdialenosť, z ktorej častice (kladnej prípadne nulovej hmotnosti) mohli doraziť k pozorovateľovi od vzniku vesmíru.

Je rozdielny od horizontu udalostí.

* Časticový horizont je definovaný ako najväčšia vzdialenosť, z ktorej svetlo mohlo dosiahnuť pozorovateľa - do aktuálneho (konformného) času
* Horizont udalostí je definovaný ako najväčšia vzdialenosť, z ktorej svetlo môže dosiahnuť pozorovateľa - v ktoromkoľvek čase v budúcnosti.

Kategória:Kozmológia
Antibiotikum

**Antibiotiká** (grec. *anti-* = proti, *bios* = život, skratka **ATB**) sú lieky ničiace alebo spomaľujúce rast mikroorganizmov. Vďaka svojmu antimikrobiálnemu účinku sú používané na liečbu infekčných chorôb - najčastejšie bakteriálnych. Väčšinou patria do skupiny nízkomolekulových biogénnych látok.

## História
Nemecký vedec E. de Freudenreich izoloval v roku 1888 bakteriálny sekrét a zaznamenal jeho antibakteriálnu vlastnosť. Míľnikom v antibiotickej liečbe bol rok 1928, keď Alexander Fleming izoloval penicilín z huby *Penicillium notatum*. V polovici 30. rokov boli objavené sulfónamidy.

## Účinok antibiotík
Antibiotiká majú niekoľko mechanizmov ako pôsobia na mikroorganizmy. Podľa toho, či mikroorganizmy zastavia rast alebo sú usmrtené, delíme antibiotické látky na bakteriostatické a baktericídne.

Typy účinku:
* zastavenie syntézy bunkovej steny,
* zmena v bunkovej membráne,
* zásah do intermediárneho metabolizmu baktérií,
* zásah do metabolizmu nukleových kyselín,
* zmena proteosyntézy na ribozomálnej úrovni.

## Rozdelenie antibiotík
Podľa chemickej štruktúry sa delia :
* aminoglykozidy:
*: amikacín, dibekacín, gentamicín, kanamycín, neomycín, netilmicín, paromomycín, sisomycín, streptomycín, tobramycín
* beta-laktámy:
** karbapenémy:
**: ertapeném, imipeném, meropeném
** cefalosporíny a cefamycíny
**: cefalexín, cefazolín, cefuroxim, cefadroxil, ceftazidím
** penicilíny
*** širokospektrálne penicilíny:
***: ampicilín, amoxicilín, azlocilín, piperacilín, mezlocilín, tikarcilín
*** úzkospektrálne penicilíny (citlivé alebo rezistentné proti pôsobeniu betalaktamáz):
***: dikloxacilín, kloxacilín, meticilín, penicilín G, penicilín V, penamecilín, piperacilín, oxacilín
** monobaktámy
* glykopeptidy:
*: vancomycín, teikoplanín, ramoplanín, dekaplanín
* oxazolidinóny:
*: linezolid, 
* polyketidy:
** makrolidy:
**: erytromycín, azitromycín, klaritromycín, roxitromycín, josamycín, spiramycín
** ketolidy:
**: telitromycín 
** tetracyklíny
**: doxycyklín, oxytetracyklín, chlortetracyklín
* polypeptidy:
*: polymyxín B, kolistín, bacitracín, viomycín, kapreomycín, cykloserín
* chinolóny:
** základné chinolóny:
**: kyselina nalidixová, kyselina oxolínová, kyselina pipemidová, kyselina piromidová
** fluorochinolóny:
**: ciprofloxacín, ofloxacín, norfloxacín, levofloxacín, trovafloxacín, lomefloxacín, fleroxacín, temafloxacín
* streptogramíny
*: chinupristín a dalfopristín
* sulfónamidy:
*: sulfametoxazol, sulfafurazol, sulfadiazín
* iné dôležité antibiotiká:
*: chloramfenikol, klindamycín, trimetoprim

## Iné projekty
Prográdna dráha

**Prográdna dráha** je taká obežná dráha prirodzeného alebo umelého kozmického telesa okolo iného prirodzeného kozmického telesa (planéty, hviezdy,...), po ktorej sa toto teleso pohybuje takým spôsobom, že priemet pohybujúceho sa telesa do základnej roviny súradnicovej sústavy (napr. roviny rovníka planéty) vykonáva pohyb v smere otáčania planéty. Ak sa pohybuje teleso po obežnej dráhe okolo Slnka, potom sa za prográdnu dráhu pokladá taká dráha, ktorej priemet do roviny ekliptiky sa pohybuje v smere, v akom sa pohybujú planéty Slnečnej sústavy. Sklon dráhy *i* k základnej rovine je pri prográdnych dráhach 0° &lt; *i* ≤ 90°. Pohyb po takej dráhe sa nazýva *prográdny* alebo *priamy*. Opakom je retrográdna dráha. Výnimočné postavenie majú obežnej dráhy kolmej na základnú rovinu súradnicovej sústavy, ktoré sa nazývajú polárne dráhy.

## Pozri aj

* rovníková dráha
* retrográdna dráha
* polárna dráha

Kategória:Obežné dráhy
ATB

**ATB** môže byť:

*skratka pre antibiotiká, pozri antibiotikum

*nemecký DJ a producent, pozri ATB (DJ)
ATP

**ATP** môže byť:

* molekula, nukleotidtrifosfát, pozri adenozíntrifosfát
* skratka pre združenie profesionálnych tenistov, pozri Association of Tennis Professionals
*Dohoda o medzinárodných prepravách skaziteľných potravín a o špecializovaných prostriedkoch určených na tieto prepravy, pozri ATP (medzinárodná dohoda)
* čadská spravodajská agentúra, pozri ATP (agentúra)
*
Achilleus Tatios

**Achilleus Tatios** (z gréc. Aχιλλευς Τατιος) (* 2. storočie – † 3. storočie) bol antický grécky spisovateľ.

Je autorom dobrodružného ľúbostného románu *Príbeh Leukippy a Kleitofónta* (Ta kata Leukippén kai Kleifónta). Toto dielo obsahuje veľa vsuviek a je plné opisov cudzích krajín. Utlmuje v ňom heroický pátos, racionalisticky vykladá nadprirodzené javy. Obľúbené najmä v byzantskom období.

## Referencie


## Externé odkazy
* Řecký text románu

Kategória:Narodenia v 2. storočí
Kategória:Úmrtia v 3. storočí
Kategória:Spisovatelia starovekého Grécka
Kategória:Osobnosti z Alexandrie
Atlas (mytológia)

[náhľad|Socha Atlasa v grófstve [Bedfordshire|Befordshire.]]
**Atlas** alebo **Atlás** (gr. Atlas/iný prepis: Atlás, lat. Atlas) bol v gréckej mytológii obor, syn Titana Iapeta a Ókeanovej dcéry Klymeny. 

Spolu s ostatnými Titanmi sa vzbúril proti olympským bohom. Po porážke musel za trest niesť na pleciach nebeskú klenbu. Tejto ťarchy sa zbavil iba raz na krátku chvíľu, keď ju namiesto neho držal Herakles, zatiaľ čo mu Atlas priniesol zlaté jablká Hesperidiek. 

Zmenil sa na skalu, keď mu Perzeus ukázal hlavu zabitej Medúzy.

## Pomenovania
Po Atlasovi je pomenované:
* pohorie Atlas v severnej Afrike
* Atlantický oceán
* bájny ostrov Atlantída

## Rodostrom

## Referencie


## Pozri aj
* Zoznam postáv gréckej mytológie

Kategória:Postavy gréckej mytológie
Kategória:Titani
REM

**REM** môže byť:
*časť spánku, pozri paradoxný spánok

**R.E.M.** môže byť:
*americká rocková skupina, pozri R.E.M. (skupina)
Bruno Bettelheim

**Bruno Bettelheim** (* 28. august 1903, Viedeň, Rakúsko – † 13. marec 1990, Silver Spring, Maryland, USA) bol americký spisovateľ, filozof a detský psychológ.

Po smrti svojho otca zanechal štúdia na univerzite, pretože sa musel starať o rodinný drevársky podnik. O desať rokov neskôr sa vrátil k psychológii, znova začal študovať a získal vzdelanie vo filozofii. Psychológiou sa zaoberal po celý svoj život, avšak nikdy ju neštudoval formálne. Bettelheim trpel ku koncu života depresiami a šesť rokov po smrti svojej milovanej ženy spáchal samovraždu.

Kategória:Psychológovia USA
Kategória:Preživší holokaust
Kategória:Naturalizované osobnosti USA
Kategória:Obete samovrážd
Kategória:Osobnosti z Viedne
Belit

**Belit** (Ca2SiO3) (skrátene **C<sub>2</sub>S**) je jedna zo zložiek portlandského cementu. V prírode sa vyskytuje ako minerál wollastonit.

Jeho prednosť je v tom, že dodáva dlhodobú pevnosť portlanskému cementu, toto spôsobuje nízke hydratačné teplo. Vytvára tri modifikácie (alfa, beta, gama), kde modifikácia gama je hydraulicky neúčinná. Belit sa používa ako podstatná zložka cementov na masívne stavby.

Kategória:Stavebné materiály
Adamantán

**Adamantán** (systematický názov: tricyklo[3.3.1.13,7]dekán; sumárny vzorec C10H16) je nasýtený tricyklický uhľovodík, ktorý bol izolovaný v roku 1933 z hodonínskej ropy.

## Charakteristika
Adamantán je tuhá kryštalická látka. Je bezfarebná a zapácha ako gáfor.

Má vysokú teplotu topenia (268 °C). Je nepatrne rozpustný vo vode a je veľmi stabilný vďaka svojej stoličkovej konformácii.

Stavba molekuly sa zhoduje s kryštalickou mriežkou diamantu.

## Výroba a význam
Dá sa pripraviť z cyklopentadiénu. Jeho deriváty sa využívajú pri výrobe liekov a aj v polyméroch, ktorým dodáva jeho špecifické vlastnosti.

## Zdroj

Kategória:Cykloalkány
Paranoja

**Paranoja** (z  = popri, stranou, mimo,  = myslím,  = myseľ)  je jedným z ťažkých druhov psychózy, vyznačujúci sa bludmi, chorobnými predstavami ohrozenia a stihomamom. Všeobecne je tento pojem používaný aj pre nadmerné obavy o svoju osobu, spojené napríklad s konšpiračnými teóriami. Paranoik je napr. „presvedčený, že je svetovým vynálezcom alebo agentom s vysokým poslaním, no úrady mu bránia v jeho právach, takže sa musí donekonečna súdiť“. Bludné spracovanie reality sa vyskytuje aj u starých ľudí (senilné zmeny mozgu). Taktiež sa uňho objavuje manické a apatické správanie.

## Paranoja v psychiatrii
V psychiatrii bol termín paranoja prvýkrát použitý v roku 1883 psychiatrom Emilom Kraepelinom pre chorobnú ilúziu, v ktorej sa pacient cíti byť jedinečnou, vysoko dôležitou osobou. Emil Kraepelin vychádzal z pôvodnej gréckej náplne slova παράνοια (*paranoia*), ktoré označuje sústredenie sa na seba. Náplň tohto pojmu sa časom posunula skôr k popisu falošných predstav a obáv z prenasledovania, pretože obsah pôvodného pojmu bol príliš široký. Vzhľadom na tento posun nie je pojem paranoja používaný psychiatrami a psychológmi celkom jednotne.

Obyčajne sa termín paranoja používa pre 
# Predstavu človeka, že mu je ubližované, alebo že mu má niekto ublížiť.
# Predstavu človeka, že niekto má záujem ublížiť špeciálne jemu.

### Príklady niektorých druhov paranoje v psychiatrii
* perzekučná paranoja = chorý sa bojí, že je prenasledovaný
* kverulantská paranoja = chorý sa domnieva, že ho ostatní nemajú radi – obviňuje ich, sťažuje sa, chce sa dohadovať
* žiarlivecká paranoja = chorobná žiarlivosť, niekedy vedie až k vražde alebo samovražde
* davová paranoja = posadnutosť tancom alebo rituálnymi obradmi

## Všeobecné chápanie paranoje
Vo všeobecnom povedomí je paranoja spojovaná skôr s:
* pocitom, že človek disponuje zvláštnymi silami a plní dôležitú úlohu
* presvedčenie o prenasledovaní mimozemšťanmi, tajnými službami, alebo démonmi
* konšpiračnými teóriami a predstavou, že svet je riadený temnými silami v pozadí
* pocitom ovladánia mozgu z vonkajšku
* pocitom, že je človek postavou v práve prečítanom románe


Kategória:Symptómy duševných porúch
Ground zero

**Ground zero** je anglický výraz (používaný ojedinele aj v slovenčine) označujúci v angličtine:
*pôvodne len: epicentrum výbuchu, pozri epicentrum (výbuch) (a pod epicentrum)
*miesto aktu násilného ničenia, najmä teroristického bombardovania
*cieľ bomby, rakety alebo podobnej strely, pozri pod cieľ
*centrum rýchlych (vývojových) zmien alebo intenzívnej aktivity
*východiskový, pôvodný, najzákladnejší bod alebo stav
*zriedkavo: hypocentrum zemetrasenia, pozri ohnisko zemetrasenia

**Ground Zero** alebo **ground zero** môže byť aj:
*zaužívaný názov areálu bývalého World Trade Center v New Yorku v rokoch bezprostredne po jeho zničení (t. j. po 11. 9. 2001), pozri pod World Trade Center (1973 - 2001) a World Trade Center (od roku 2006) 
*zaužívaný názov otvoreného priestoru uprostred budovy Pentagonu v USA a kaviarne stojacej uprostred tohto priestoru, pozri pod Pentagon

**Ground Zero** môže byť aj:
*bývalá americká organizácia proti jadrovým zbraniam, pozri Ground Zero (organizácia)
*hudobná skupina:
**Ground Zero (slovenská hudobná skupina)
** Ground Zero (japonská hudobná skupina)
*názov viacerých albumov a piesní
*názov viacerých kníh, napr.:
**kniha A. Hollerana, pozri Ground Zero (Holleran)
*film:
**Ground Zero (austrálsky film z roku 1987)
**Ground Zero (film USA z roku 2010)
**Ground Zero (film USA z roku 1997)
*austrálska televízna hudobná relácia v rokoch 1997 - 2001, pozri Ground Zero (TV relácia)

## Referencie
Stihomam

**Stihomam** označuje pocity prenasledovania, podozrievavosť, vzťahovačnosť a vytváranie predstáv, ktoré nezodpovedajú realite. Objavuje sa pri niektorých psychických ochoreniach alebo po požití niektorých psychotropných látok. Výnimočne sa objavuje aj u psychicky zdravého jedinca napr. pri veľkej vyčerpanosti alebo v náročnej životnej situácii.

Kategória:Psychológia
Damazus I.

Svätý **Damazus I.** (* 305, Guimarães, Portugalsko - † 11. december 384, Rím, Taliansko) bol 37. pápež. 

## Život
Narodil sa otcovi, ktorý sa stal kňazom v kostole San Lorenzo. Mal pohnutý život, pretože ako diakon sprevádzal pápeža Libéria do vyhnanstva (r. 355), no keď sa vrátil do Ríma vstúpil do služieb protipápeža Félixa II. Po návrate Libéria z vyhnanstva (r. 358) sa s ním Damasus zmieril. 

1. októbra 366 sa stal za veľmi dramatických okolností pápežom. Svoj trón si bránil pomocou aristokracie a bohatých dám, preto ho prezývali „obľúbencom matrón“. Aktívne sa podieľal na potláčaní kacírskych názorov vrátane arianizmu, k čomu používal aj pomoc svetskej moci.

Počas jeho pontifikátu sa prešlo z oficiálneho gréckeho liturgického jazyka na latinský.

Nadviazal priateľstvo so svätým Hieronymom, zamestnal ho na niekoľko rokov ako svojho tajomníka a poveril ho, aby zrevidoval existujúci latinský preklad evanjelií na základe gréckeho originálu.

Zomrel 11. decembra 384 a pochovaný bol v kostole, ktorý postavil na Via Ardeatina. Jeho pozostatky však boli neskôr prenesené do kostola San Lorenzo v Damaso.

## Referencie


## Iné projekty

## Externé odkazy
* The Catholic Encyclopedia - www.newadvent.org 
* Documenta Catholica Omnia 

Kategória:Narodenia v 305
Kategória:Úmrtia v 384
Kategória:Pápeži
Kategória:Svätci
Kategória:Katolícki svätci majúci sviatok 11. decembra
Sedem slobodných umení

[thumb|250px|Sedem slobodných umení – obrázok z [Hortus deliciarum od Herrad von Landsberg (12. storočie)]]

**Sedem slobodných umení** (lat. *septem artes liberales*) bol stredoveký názov pre súhrn predmetov, ktoré tvorili všeobecné vzdelanie (gr. *[[Encyklopédia|enkyklios paideia]]*, lat. *orbis doctrinae* - kruh vzdelania) stredovekého vzdelanca. 

Termín *ars* (plurál *artes*) však v stredoveku neznamenal *umenie* v modernom zmysle slova, ale *veda*, *technika* respektíve *odbor*. Tieto umenia boli slobodné (*liberales*), pretože zaoberať sa nimi bolo hodné slobodného muža (lat. *homo liber*), na rozdiel od manuálnych či remeselných zručností.

Systém navrhol neskoroantický autor Martianus Capella vo svojom diele *De nuptiis philologiæ et Mercurii* (*O spojení filológie s Merkúrom*, okolo roku 415), v ktorom opisuje sedem základných umení ako kombináciu trívia a kvadrívia:

* *Trívium* - tri slovné odbory:
# gramatika
# rétorika
# logika (dialektika)
* *[[Kvadrívium]]* - štyri číselné odbory:
# aritmetika
# geometria
# astronómia
# hudba

Vtedajšie chápanie obsahu jednotlivých umení sa však líšilo od moderných pojmov.

## Trívium
Takzvané *trívium* (trojcestie) predstavovalo tri základné umenia spojené s rečou či slovom:
# gramatika - najmä latinská gramatika, literárne diela prevažne antických autorov
# rétorika - zostavovanie listín a dopisov, ale tiež právo a etika
# dialektika - logika a filozofia v dnešnom význame, argumentácia proti kacírom

Absolvent štúdia týchto umení bol *Baccalaureus* - ovenčený vavrínom (lat. *laurus*).

Názov *trívium* sa v 18. storočí začal používať pre elementárnu výuku čítania, písania a počítania. Dodnes sa základným alebo jednoduchým znalostiam hovorí *trivia* alebo *triviálne*.

## Kvadrívium

Druhým stupňom bolo *kvadrívium* (štvorcestie) štyri umenia spojené s číslami:
# aritmetika - *náuka o veľkostiach* (t. j. číslach)
#* počítanie, teória čísel
#* "vyšší" význam čísel (numerológia, kabbala)
# geometria - *náuka o nepohyblivých veľkostiach*
#* geometria v dnešnom zmysle (geometria kruhu, trigonometria)
#* geometrické (doslovne zememeračské) princípy a pravidlá, geografia a kartografia
# astronómia - *náuka o pohyblivých veľkostiach*
#* pohyb planét (vrátane Slnka a Mesiaca)
#* astrológia
# hudba - *náuka o proporciách medzi veľkosťami*
#* náuka o harmonickom, číselnom usporiadaní sveta, počuteľná hudba a jej harmónia je len výrezom z celkového ideálneho (božského) usporiadania sveta

Absolvent štúdia týchto umení bol *Magister artium (liberalium)* - učiteľ či majster (slobodných) umení.


Kategória:Akademické disciplíny
Alanín

**Alanín** (skratka **Ala** alebo **A**) je jedna z 20 základných proteínogénnych aminokyselín. Prvýkrát bol izolovaný v roku 1879 z hodvábneho proteínu fibroínu, v ktorom tvorí hlavnú zložku.

## Vlastnosti
Vďaka metylovej skupine je molekula alanínu hydrofóbna. Je druhou najmenšou aminokyselinou po glycíne.

Izomér L-alanín otáča rovinu polarizovaného svetla doprava, možno ho teda označiť ako L-(+)-alanín.

### Izoméry
Jeho izomér kyselina 3-aminopropánová (β-alanín) sa vo voľnej forme nachádza v ľudskom mozgu a je zložkou niektorých biologicky významných dipeptidov.

## Funkcia
Podieľa sa na metabolizme sacharidov v pečeni a vo svaloch pri fyzickej záťaži. Tvorí spojku medzi laktátom a glukózou, čo je dôležité pri tvorbe glykogénu a v glukózo-alanínovom cykle. Zúčastňuje sa metabolizmu organických kyselín. Je dôležitý pri premene energetických látok v Krebsovom cykle, syntetizuje sa transamináciou z pyruvátu. Spolu s glycínom má pomerne veľké zastúpenie v ľudskej plazme. Stimuluje produkciu imonoglobulínov. Stabilizuje činnosť prostaty.

## Syntéza a rozklad

### Laboratórna výroba
Získava sa hydrolýzou fibroínu, synteticky z acetaldehydu a kyanovodíka (alternatívne z acetanhydridu, acetonitrilu a zo syntézneho plynu) alebo izoláciou z biomasy vznikajúcej bakteriálnym kvasením ropných produktov.

### Biosyntéza a rozklad
Alanín sa v tele premieňa na pyruvát pomocou transaminačnej reakcie. Rovnakým procesom dochádza k jeho rozkladu, a to premenou naspäť na pyruvát.

Okrem toho vzniká alanín i pri rozklade fenylalanínu pôsobením enzýmu kynureninázy.

## Použitie
Používa sa v poľnohospodárstve ako súčasť kŕmnych zmesí.

## Referencie

Kategória:Proteínogénne aminokyseliny
Cukor

**Cukor** (z nem. Zucker < tal. zucchero < arab. sukkar) môže byť:
*v chémii:
**sladidlo vyrobené z cukrovej trstiny alebo z cukrovej repy (z chemického hľadiska takmer čistá sacharóza - musí obsahovať aspoň 99,8 % sacharózy), pozri cukor (sladidlo)
**sacharóza
**podľa Smernice Rady 90/496/EHS: monosacharid alebo disacharid prítomný v potravinách, okrem polyolov
**sacharid, ktorý má sladkú chuť, čiže monosacharid alebo oligosacharid resp. v užšom zmysle len monosacharid a nižší oligosacharid (najmä disacharid)
**sacharid
*v medicíne aj: skrátene krvný cukor
*priezvisko:
**George Cukor
Viackanálový a viacbodový distribučný systém

**Viackanálový a viacbodový distribučný systém** (angl. *Multichanel Multipoint Distribution System*, skr. *MMDS*) je systém na distribúciu televízneho signálu používaný na území Slovenska a okolitých štátov. Ide o bežné vysielanie v norme PAL, rozdiel oproti klasickému vysielaniu je v tom, že pre šírenie sa nepoužíva bežné televízne pásmo (48,5 - 862 MHz), ale kmitočty o niečo vyššie - 2,2 - 2,3 (2,1-2,3) GHz alebo 2,5 - 2,7GHz. 

Systém MMDS využíva 12 (25) kanálov v pásme 2,2 - 2,3 (2,1-2,3) GHz, to znamená že v analógovom vysielaní môže ísť maximálne 12 (25) programov a v digitálnom až 60 programov. Prijímacie zariadenie, takzvaná MMDS anténa, sa skladá z konvertora, sita a zdroja. Pre príjem v „digitále“ je potrebný aj digitálny prijímač. Konvertor slúži na prevedenie signálu do TV pásma. Jednou z podmienok kvalitného prijímu je priama viditeľnosť - teda medzi vysielačom a prijímacou anténou nesmie byť žiadna prekážka a kvalita signálu je vynikajúca.

Pásmo 2,5 -2,7GHz je pôvodné pásmo, v ktorom sa na území Slovenska poskytovala retransmisia TV signálu. V novom plánovaní rozdelenia frekvenčného spektra však TÚ SR / Telekomunikačný úrad / rozhodol, že táto frekvencia bude v budúcnosti pridelená GSM operátorom pre služby LTE. V novom plánovaní TÚ pridelil pre službu MMDS nové pásmo a to pásmo 2,2 - 2,3GHz. Avšak poskytovatelia MMDS služieb v tomto pôvodnom pásme sa nemusia obávať avizovaného zrušenia licencií na konci roku 2007. Služby LTE sa nerozšírili v rámci EU tak rýchlo ako sa predpokladalo. 1. decembra 2007 ruší v Poprade MMDS vysielanie spolocnost UPC.

Kategória:Televízna technika
Vojna v Afganistane

**Vojna v Afganistane** pozri:
* Sovietska invázia do Afganistanu od roku 1979 do 1989.
* Vojna v Afganistane (2001 – súčasnosť) – označovaná aj Operácia Trvalá sloboda, niekedy ako Vojna proti Talibanu; vedená od roku 2001.
Arginín

**Arginín** (skratka **Arg** alebo **R**) alebo **kyselina 2-amino-5-guanidinovalérová** je aminokyselina. Izomér L-arginín je jednou zo základných proteinogénnych aminokyselín. Je najzásaditejšou proteinogénnou aminokyselinou. Vo vysokých množstvách je prítomný hlavne v protamínoch a v histónoch. Je to esenciálna aminokyselina.****

## Chemické vlastnosti
Arginín sa bežne pri fyziologickom pH vyskytuje ako amfión. Jeho izoelektrický bod je pri pH 10,76. Arginín podlieha celkom trom disociáciám a jeho hodnoty p*K*a sú 2,17, 9,04 a 12,48.

## Význam
Je dôležitá zložka bielkovín, nevyhnutná pre ľudský organizmus hlavne v detskom veku. Je potrebný pre normálnu činnosť hypofýzy. Spolu s L-ornitínom stimuluje uvoľňovanie rastového hormónu. Je tak isto potrebný pri syntéze bielkovín, pretože je to jedna z proteinogénnych aminokyselín. Arginín ďalej prispieva k tvorbe kolagénu, ktorý je dôležitou súčasťou u väzivových tkanív. Veľký význam má pri vytváraní neuroprenášača oxidu dusnatého (NO), tvorbe a detoxifikácii amoniaku prostredníctvom močovinového cyklu, biosyntéze polyamínov či biosyntéze kreatínu, a to u ľudí i v rastlinách. Arginín stimuluje vylučovanie glukagónu, inzulínu a ďalších hormónov (napr. rastového hormónu), pomáha pri liečení rán, pomáha predchádzať raným štádiám tumorigenézy a zlepšuje funkciu kardiovaskulárneho, reproduktívneho, renálneho, imunitného systému a ďalších.

Voľný arginín slúži v mnohých rastlinách ako zásobná a transportná forma dusíka.

## Zdroje
Arginín sa prirodzene nachádza v jedlách bohatých na bielkoviny, teda hlavne mäso (kuracie, morčacie, bravčové a iné), ryby, niektoré orechy (napr. vlašské či lieskové) a semienka (napr. tekvicové alebo sezamové), strukoviny (napr. šošovica, sója a cícer), mliečne produkty a celozrnné obilniny (napr. ovos). Morské riasy takisto obsahujú arginín.

## Referencie

Kategória:Proteínogénne aminokyseliny
Kategória:Močovinový cyklus
Kategória:Esenciálne aminokyseliny
Novovek

[náhľad|[Krištof Kolumbus objavuje Ameriku]]
**Novovek** je historická perióda v dejinách ľudstva, ktorá nasleduje po stredoveku.

## Hranica medzi stredovekom a novovekom
[náhľad|[Bitka pri Moháči (1526)|Bitka pri Moháči sa považuje na Slovensku ako začiatok novoveku.]]
Presný okamih konca stredoveku a začiatku novoveku je predmetom diskusií, tradične sa za prelomový dátum považuje objavenie Ameriky Krištofom Kolumbom v roku 1492, na Slovensku rok 1526, niektorí za začiatok novoveku pokladajú už objav kníhtlače. Podrobnosti o hranici medzi stredovekom a novovekom pozri v článku stredovek.

## Členenie
**Novovek v širšom zmysle** (spravidla od 1492 [sk: 1526] do dnes) 
* **novovek v užšom zmysle** (spravidla do 1789 [sk: 1848], t. j. tzv. včasný/raný novovek, alebo až do 1918/1945)
* moderné dejiny/ neskorý novovek (do dnes):
** novšie dejiny (spravidla do 1918 / 1945 )
** najnovšie dejiny (do dnes), ich podstatná (stále sa posúvajúca) časť sa označuje ako súčasné dejiny

## Pozri aj
* pravek
* starovek
* stredovek
Mozilla Application Suite

Projekt **Mozilla** je slobodný, multiplatformový balík aplikácií pre internet, ktorý je zložený z častí Mozilla Web Browser (webový prehliadač), Mozilla Mail (emailový klient) a Mozilla Composer (HTML editor).

Webový prehliadač Mozilla je založený na vykresľovacom jadre Gecko, čo je robustný, otvorený, portabilný a štandardizovaný engine pre štandardy HTML, XHTML a CSS.

## Iné projekty

Kategória:Webové prehliadače
17 Thetis

**17 Thetis** je veľká planétka v hlavnom pásme asteroidov, ktorú objavil nemecký astronóm Karl Theodor Robert Luther.

## Iné projekty

## Externé odkazy

Thetis
Kategória:Astronomické objekty objavené v roku 1852
Juraj Liška (politik)

Ing. **Juraj Liška** (* 29. november 1964, Trenčín) je slovenský politik, bývalý  poslanec Národnej rady Slovenskej republiky, bývalý podpredseda SDKÚ-DS a bývalý minister obrany. 

## Život
Juraj Liška je ženatý, má dve deti.

* 1984 - 1985 - štúdium na Vysokej škole dopravy a spojov v Žiline, 
* 1985 - 1989 - štúdium na Strojníckej fakulte Slovenskej vysokej školy technickej v Bratislave, odbor prístrojová, regulačná a automatizačná technika.
* 1989 - 1991 - zamestnaný v Továrni na obrábacie stroje v Trenčíne,
* 1991 - založil vlastnú firmu Liška - drevovýroba s postupnou špecializáciou na výrobu fínskych sáun. Od roku 1999 firma pracuje pod názvom Finskka, s.r.o.

## Politická činnosť
* 2000- 2008 - člen Slovenskej demokratickej a kresťanskej únie (SDKÚ), predseda Regionálneho zväzu SDKÚ Trenčín.
* 2002 - poslanec NR SR za SDKÚ, člen Výboru NR SR pre financie, rozpočet a menu a Stálej delegácie NR SR v Spoločnom parlamentnom výbore EÚ a SR
* 10. október 2003 – 1. február 2006 - minister obrany, nahradil vo funkcii odvolaného Ivana Šimka. Podal demisiu po havárii vojenského lietadla AN-24, pri ktorej zahynulo 42 osôb.
* 1. február 2006 - opäť si uplatnil poslanecký mandát
* december 2002 - do 9. októbra 2003 - primátor mesta Trenčín, zvolený ako kandidát koalície SDKÚ-KDH-ANO-DS.

## Iné projekty

Kategória:Slovenskí politici
Kategória:Ministri obrany Slovenskej republiky
Kategória:Politici SDKÚ
Kategória:Primátori Trenčína
Kategória:Osobnosti z Trenčína
Kategória:Absolventi Strojníckej fakulty Slovenskej technickej univerzity v Bratislave
Brucín

**Brucín** je alkaloid. Vytvára bezfarebné až biele kryštály, alebo biely prášok bez zápachu s horkou chuťou.

Má podobné vlastnosti ako strychnín i keď nie je tak jedovatý. Aj 2 mg čistého brucínu telo zvládne bez trvalých následkov. Dá sa získať z viacerých rastlín, najvýznamnejšia je však strychnínovník indický (*Strychnos nux-vomica*). 

Nemá významné využitie v medicíne, používa sa hlavne na zníženie vysokého krvného tlaku. Ďalej sa používal v analytickej chémii na dôkaz dusičnanov (charakteristické červené sfarbenie).

Zmienka o brucíne je aj v diele Gróf Monte Christo od Alexandra Dumasa.

Kategória:Alkaloidy
Kategória:Rastlinné toxíny
Spojená federácia planét

**Spojená federácia planét** je vo fiktívnom svete Star Treku federácia vyše 150 obývaných planét kvadrantov Alfa a Beta. K najvýznamnejšich členom patria Zem, Vulkán a Andoria. Hlavným mestom je Paríž na Zemi, sídlom veliteľstva hviezdnej flotily je San Francisco. Symbolom federácie sú hviezdy členských svetov obklopené olivovými ratolesťami.

## Dejiny
Federácia vznikla v roku 2161 v dôsledku Romulanských vojen medzi jednotnou Zemou a Romulanským impériom, v nej zvíťazila Zem a jej traja spojenci. Zem je hegemónom toho spoločenstva. Federácia existovala až do 31. storočia, keď bola nejakým spôsobom transformovaná.

## Ekonomika
Ekonomika Federácie je skôr založená na komunistickom ako na kapitalistickom režime. V 22. storočí už neexistovali peniaze, ľudia pracovali pre dobro seba a pre dobro celej spoločnosti. Federácia ale potrebuje peniaze na obchod medzi planétami.

## Obrana
Hlavná zložka ozbrojených síl federácie je hviezdna flotila. Existuje ešte z čias jednotnej Zeme, má množstvo lodí, napríklad najznámejšie: Enterprise, Voyager, Excelsior, Potemkin, Al-Batani a Jamato. Lode sú schopné warpového pohonu - cestovať rýchlejšie ako svetlo.

Kategória:Star Trek
Chinín

**Chinín** je horký, bezfarebný, amorfný práškový alebo kryštalický alkaloid, pôvodne izolovaný z kôry chinínovníka *Cinchona succirubra*. 

## Využitie
Chinín bol dlhú dobu jediným liekom proti malárii (antimalarikum), v súčasnosti je najdôležitejším liečivom proti tejto chorobe. Užíva sa tiež proti horúčkam.

Dnes sa chinín využíva v potravinárstve, napríklad na prípravu chinínových nápojov (Tonic) ako chuťová a povzbudzujúca látka. Chinín nie je vhodný pre deti do 3 rokov. Maximálne prípustné množstvo chinínu v toniku je dané normou. Obyčajne 75 mg/1L.

## História

Čistý chinín izolovali v roku 1820 z kôry chinínovníka francúzski chemici Pierre Joseph Pelletier a Joseph Bienaimé Caventou. Neskôr založili v Paríži továreň, kde extrahovali čistý chinín z kôry.

V polovici 50. rokov 19. storočia August Wilhem Hofmann objasnil chemické zloženie chinínu. Pokúšal sa ho aj syntetizovať, aj keď neúspešne. Chemická syntéza chinínu sa podarila až neskôr.

## Štruktúra
Molekula je derivátom chinolínového kruhu. Má asymetrické centrá na uhlíkoch C3, C4, C8 a C9. Stérické usporiadanie na C3 a C4 je u najdôležitejších alkaloidov chinovníkovej kôry (chinínu, chinidínu, cinchonínu a cinchonidínu) rovnaké. Optický izomér chinínu chinidín sa líši priestorovým usporiadaním na C8 a C9. Rovnaké priestorové usporiadanie ako chinín má *cinchonidín*, ktorý však nemá v polohe C6 metoxylovú skupinu. Jeho izomér je *cinchonín*, ktorý priestorovým usporiadaniam zodpovedá *chinidínu*.

Chinín pripravovaný výhradne izoláciou z chinovníkovej kôry vo forme hydrochloridu alebo síranu našiel uplatnenie predovšetkým v medicíne ako antimalarikum a antipyretikum.

## Iné projekty

Kategória:Alkaloidy
Kategória:Základné a špeciálne esenciálne liečivá podľa WHO